Id-Deċiżjoni Tal-Kummissjoni
tal-5 ta’ Settembru 1990
li tagħti deroga lill-Italja u tistabbilixxi l-kondizzjonijiet ekwivalenti tas-saħħa li għandhom ikunu rispettati dwar it-tqattigħ tal-laħam frisk
(90/469/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat id-Direttiva tal-Kunsill 64/433/KEE tas-26 ta’ Ġunju 1964 dwar il-problemi tas-saħħa li jolqtu l-kummerċ ġewwa l-Komunità tal-laħam frisk [1], kif l-aħħar emendata bid-Direttiva 89/662/KEE [2], u b’mod partikolari Artikolu 13 tagħha,
Billi, skond Artikolu 13 tad-Direttiva 64/433/KEE b’konformità mal-proċedura ta’ Artikolu 16, id-derogi mill-paragrafu 45(ċ) ta’ l-Anness I jistgħu jingħataw, meta mitluba, lil kull Stat Membru li jipprovdi garanziji simili; billi dawn id-derogi għandhom jirranġaw il-kondizzjonijiet tas-saħħa li huma mill-anqas daqs dawk tal-imsemmi l-Anness;
Billi l-awtoritajiet tal-Italja, permezz ta’ telex ta’ l-20 ta’April 1990, ippreżentaw lill-Kummissjoni talba għal deroga mill-paragrafu 45(ċ) ta’ Anness I tad-Direttiva 64/433/KEE għat-tqattigħ tal-laħam frisk taċ-ċanga, tan-ngħaġ u laħam tal-ħanżir; billi din it-talba tipproponi l-kondizzjonijiet tas-saħħa; billi huwa meħtieġ li l-kondizzjonijiet tas-saħħa stabbiliti bħala alternattiva fid-deroga mitluba għat-tqattigħ tal-laħam frisk ikunu mill-anqas daqs dawk tal-paragrafu 45(ċ) ta’ Anness I tad-Direttiva 64/433/KEE;
Billi l-kondizzjonijiet tas-saħħa proposti mill-Italja huma daqs dawk imniżżla fil-paragrafu 45(ċ) ta’ Anness I tad-Direttiva 64/433/KEE;
Billi l-miżuri li hemm ipprovduti f’din id-Deċizjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Minkejja dak li hemm fil-paragrafu 45(ċ) ta’ Anness I tad-Direttiva 64/433/KEE, l-Italja tista’ tawtorizza t-tqattigħ tal-laħam frisk taċ-ċanga, tan-nagħaġ u tal-ħanżir taħt il-kondizzjonijiet imniżżla fl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-5 ta’ Settembru 1990.